钦定古今图书集成/明伦汇编/交谊典/第045卷 > 《沁园春》〈寄九华叶贤良〉刘克庄
## 钦定古今图书集成/明伦汇编/交谊典/第045卷 > 《沁园春》〈寄九华叶贤良〉刘克庄

一卷阴符，二石硬弓，百斤宝刀。更玉花骢喷，鸣鞭电
抹，乌丝阑展，醉墨龙跳。牛角书生，虬髯豪客，谈笑皆
从折简招。依稀记，曾请缨系粤，草檄征辽。当年目
视云霄。谁信道凄凉今折腰。怅燕然未勒，南归草草，
长安不见，北望迢迢。老去胸中，有些磊块，歌罢犹须著酒浇。休休也，但帽边鬓减，镜里颜雕。